千葉石榴盛開爲賦一詩
作者：周紫芝
朝代：宋

paragraphs: 江東五月榴花紅，江西三月滿花叢。
東花窘束少態度，西花重疊紅蒙茸。
誰翦燕支山下草，乞與殷紅照林杪。
移栽我欲過江東，銜子鴻鵠今成空。
紅巾半蹙爲誰苦，芳心何止千重重。
試遺紅粧歌一曲，此花此曲何由逢。
春光都無十日事，不成夜雨還朝風。
紅芳莫遣忽飛去，斷腸烟雨空溟濛。